เรื่องร้องเรียน: สวัสดีค่ะ อยากจะขอสอบถามค่ะ แถวบ้านหนูซอยศาลเจ้าแม่ทับทิมในซอยประชานฤมิตร เขตบางซื่อ  ซอยนี้จะเป็นโรงงานทำเฟอร์นิเจอร์จะมีเศษฝุ่นและเศษไม้ ทิ้งตลอด เมื่อก่อนรถเก็บขยะก็มาเก็บตลอดไม่มีปัญหาอะไร แต่พอเปลี่ยนรถและชุดพนักงานเก็บขยะมาใหม่ พนักงานมาแจ้งว่าต้องเก็บเงินเพิ่มเดือนละ500 บาท ถ้าไม่ให้ก็จะไม่เก็บเศษไม้ไปทิ้งให้ ซื้อเราก็จ่ายเงินรายปีอยู่แล้ว เคยโทรไปถามที่ กทม.เขาแจ้งว่าไม่มีนโยบายแบบนี้ อยากทราบว่าจะทำยังไงได้บ้างคะ
การดำเนินการของเจ้าหน้าที่: สำนักงานเขตบางซื่อ โดยฝ่ายรักษาความสะอาดฯขอขอบพระคุณในการแจ้งข้อมูลค่ะ ฝ่ายรักษาความสะอาดฯ ได้ตรวจสอบแล้วพบว่าเป็นเศษไม้และขี้เลื่อย โดยประสานขอให้โทรแจ้งสำนักงานเขตบางซื่อเพื่อจัดเก็บขยะดังกล่าวเป็นครั้งคราว โทร. 02-5869914 ทั้งนี้ ได้กำชับเจ้าหน้าที่ไม่ให้มีพฤติกรรมดังกล่าวเรียบร้อยแล้ว สำนักงานเขตบางซื่อ โดยฝ่ายรักษาความสะอาดฯ ขอขอบพระคุณอีกครั้งในการแจ้งปัญหาให้เราทราบค่ะ
ความเห็นของผู้แจ้ง: ขอบคุณนะคะ
พื้นที่: แขวงบางซื่อ เขตบางซื่อ กรุงเทพมหานคร